RO Jurnalul Oficial al Uniunii Europene C 321/5

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2010/C 321/03

Ajutor nr.: XA 185/10

Stat membru: Franța

Regiune: Département de l'Isère

Denumirea sistemului de ajutoare sau denumirea întreprinderii care beneficiază de ajutorul individual: Aides au pastoralisme en Isère, volet investissements

Temei legal: Articles L 1511-1 et suivants et articles L 3231-1 et suivants du code général des collectivités territoriales.

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 60 000 EUR

Valoarea maximă a ajutorului:

— 50 % din investițiile sau din lucrările de dotare în scopul încurajării păstoritului în zona montană;

— se acordă o majorare de 10 % pentru tinerii fermieri;

— subvenții publice în valoare de maximum 20 000 EUR per beneficiar.

Data punerii în aplicare: Începând cu data publicării numărului de înregistrare a cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Această schemă de ajutoare intră în sfera de aplicare a articolului 4 din Regulamentul (CE) nr. 1857/2006 al Comisiei din 15 decembrie 2006.

Pentru valorificarea patrimoniului natural pastoral, se vor putea finanța, în special, instalarea de țarcuri pentru animale, porți automate și punți din grilaj care permit accesul autovehiculelor dar împiedică trecerea animalelor, precum și amenajarea de garduri, adăpători și țarcuri de triere (echipamente specifice, adaptate zonei montane).

Acest sprijin acordat păstoritului extensiv va favoriza biodiversitatea și valorificarea multilaterală a spațiilor naturale.

În plus, ajutoarele vor fi rezervate:

exploatațiilor a căror mărime nu o depășește pe cea a IMM-urilor, astfel cum sunt definite în legislația comunitară [a se vedea anexa I la Regulamentul (CE) nr. 800/2008 al Comisiei din 6 august 2008, JO L 214, 9.8.2008],

exploatațiilor care sunt întreprinderi ce își desfășoară activitatea în domeniul producției primare de produse agricole

și care nu sunt întreprinderi în dificultate în sensul Liniilor directoare comunitare privind ajutoarele de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Grupuri de păstori, sindicate de pășuni alpine, asociații funciare păstorești în zona de munte (zone păstorești din masivul Alpilor de Nord din Isère)

Denumirea și adresa autorității care acordă ajutorul:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Adresa web: http://www.isere.fr/include/viewFile.php?idtf=969&path=51%2FWEB_CHEMIN_969_1284372519.pdf

Alte informații: Schema propusă va permite continuarea schemei XA 299/08 cu un buget anual mai bine adaptat nevoilor agricultorilor din departamentul Isère.

Ajutor nr.: XA 186/10

Stat membru: Franța

Regiune: Département de l'Isère

Denumirea sistemului de ajutoare sau denumirea întreprinderii care beneficiază de ajutorul individual: Aides au pastoralisme en Isère, volet aménagement des espaces pastoraux

Temei legal: Articles L 1511-1 et suivants et articles L 3231-1 et suivants du code général des collectivités territoriales.

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 180 000 EUR

Valoarea maximă a ajutorului:

— 75 % din investiții și din lucrările de conservare a elementelor de patrimoniu din domeniul păstoritului în zona montană;

— subvenții publice în valoare de maximum 20 000 EUR per beneficiar.

Data punerii în aplicare: Începând cu data publicării numărului de înregistrare a cererii de exceptare pe site-ul Direcției Generale Agricultură și Dezvoltare Rurală a Comisiei

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Această schemă de ajutoare intră în sfera de aplicare a articolului 5 din Regulamentul (CE) nr. 1857/2006 al Comisiei din 15 decembrie 2006.

Scopul este de a pune în valoare patrimoniul natural și peisajele montane din departament prin intermediul ajutoarelor acordate în vederea amenajării și refacerii spațiilor pastorale (pășuni alpine și terenuri de pășunat), precum și a conservării potențialului de producție furajeră al infrastructurilor tradiționale legate de creșterea animalelor.

Va putea fi finanțată, în special, amenajarea de căsuțe, cabane și adăposturi tradiționale.

Acest sprijin acordat activității pastorale extensive va favoriza biodiversitatea și multifuncționalitatea spațiilor naturale, fără a crește capacitatea de producție a exploatației.

În plus, ajutoarele vor fi rezervate:

exploatațiilor a căror mărime nu o depășește pe cea a IMM-urilor, astfel cum sunt definite în legislația comunitară [a se vedea anexa I la Regulamentul (CE) nr. 800/2008 al Comisiei din 6 august 2008, JO L 214, 9.8.2008],

exploatațiilor care sunt întreprinderi ce își desfășoară activitatea în domeniul producției primare de produse agricole

și care nu sunt întreprinderi în dificultate în sensul Liniilor directoare comunitare privind ajutoarele de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Organizații și grupuri de păstori, asociații ale deținătorilor de pășuni în zona montană (zonele cu pășuni din Alpii de Nord din Isère)

Denumirea și adresa autorității care acordă ajutorul:

Monsieur le Président du Conseil général de l’Isère Direction de l’aménagement des territoires Service agriculture et forêt 7 rue Fantin Latour BP 1096 38022 Grenoble Cedex 1 FRANCE

Adresa web: http://www.isere.fr/include/viewFile.php?idtf=968&path=53%2FWEB_CHEMIN_968_1284372500.pdf

Alte informații: Schema propusă va permite continuarea schemei XA 300/08 cu un buget anual mai bine adaptat nevoilor agricultorilor din departamentul Isère.

Ajutor nr.: XA 188/10

Stat membru: Franța

Regiune: Région Rhône-Alpes

Denumirea sistemului de ajutoare sau denumirea întreprinderii care beneficiază de ajutorul individual: Aide à l’agriculture biologique en région Rhône-Alpes: accompagnement individualisé à la conversion

Temei legal: Articles L 1511-1 et suivants, article L 4211-1 du code général des collectivités territoriales

Délibération du Conseil régional Rhône-Alpes PRADR

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: 200 000 EUR

Valoarea maximă a ajutorului: 50 %

50 % din cheltuieli, limita maximă fiind de 2 700 EUR per exploatație.

Data punerii în aplicare: De la data primirii confirmării de primire cu numărul de identificare al măsurii și după publicarea sintezei măsurii pe site-ul internet al Comisiei

Durata sistemului de ajutoare sau a ajutorului individual: Până la 31 decembrie 2013

Obiectivul ajutorului: Conform articolului 15 din Regulamentul (CE) nr. 1857/2006, obiectivul ajutorului este de a acorda fermierilor asistență tehnică în cadrul proiectului acestora de conversie la agricultura ecologică.

Această asistență tehnică va consta, pe de o parte, în evaluarea fezabilității tehnice și a fiabilității economice a conversiei întregii exploatații agricole sau a unei părți a acesteia la agricultura ecologică și, pe de altă parte, în acordarea de consultanță exploatațiilor în curs de conversie.

Această asistență individualizată în vederea conversiei va trebui să permită maximizarea șanselor de reușită ale conversiei, prin adaptarea optimă a modalităților de conversie la situația fiecărei exploatații.

Asistența propusă agricultorilor va fi acordată în două etape:

prima etapă, înaintea conversiei: diagnoza și planul de conversie;

a doua etapă, în primul sau al doilea an al conversiei: monitorizare la cererea fermierilor.

În conformitate cu articolul 15 alineatele (3) și (4) din Regulamentul (CE) nr. 1857/2006 al Comisiei, fermierilor nu le va fi plătit niciun ajutor și toate persoanele eligibile vor putea avea acces la acțiunile întreprinse de structurile colective, fără a fi constrânse să se afilieze la aceste structuri.

În plus, ajutoarele vor fi rezervate:

exploatațiilor a căror mărime nu o depășește pe cea a IMM-urilor, astfel cum sunt definite în legislația comunitară [a se vedea anexa I la Regulamentul (CE) nr. 800/2008 al Comisiei din 6 august 2008, JO L 214, 9.8.2008],

exploatațiilor care sunt întreprinderi ce își desfășoară activitatea în domeniul producției primare de produse agricole

și care nu sunt întreprinderi în dificultate în sensul Liniilor directoare comunitare privind ajutorul de stat pentru salvarea și restructurarea întreprinderilor aflate în dificultate (JO C 244, 1.10.2004).

Sectorul (sectoarele) în cauză: Toate exploatațiile agricole, din toate zonele regiunii Rhône Alpes

Denumirea și adresa autorității care acordă ajutorul:

Monsieur le Président du Conseil régional Rhône-Alpes Direction de l’agriculture et du développement rural Service Agriculture 78 route de Paris 69751 Charbonnières les Bains Cedex FRANCE

Adresa web: http://www.rhonealpes.fr/TPL_CODE/TPL_AIDE/PAR_TPL_IDENTIFIANT/109/18-les-aides-de-la-region.htm

Alte informații: —